Jador și Oana Ciocan trăiesc o frumoasă poveste de iubire și au planuri mari de viitor. S-au gândit deja la nuntă și ar fi pus la punct primele detalii. Printre altele, ar fi stabilit cine vor să le fie părinți spirituali. Cine sunt vedetele ce ar urma să îi cunune pe cei doi.
Jador și Oana Ciocan formează unul dintre cele mai controversate cupluri ale momentului. Cei doi s-au cunoscut la competiția Survivor, acolo unde au și dat o șansă iubirii lor. Au făcut un gest nebunesc, s-au logodit și acum se pregătesc de marele eveniment.
Deși nu se cunosc de foarte mult timp, au planuri mari de viitor și deja se gândesc la nuntă. În timp ce amândoi concurau la Survivor All Stars, Jador a cerut-o în căsătorie pe Oana Ciocan în Republica Dominicană. Fanii și prietenii lor au fost extrem de bucuroși de vestea cea mare.
O mare vedetă s-ar fi oferit chiar să îi fie naș. Se vorbește în showbiz despre faptul că Moroșanu, fost concurent în competiția momentului, și-ar dori să le fie părinte spiritual celor doi amorezi, alături de soția sa.
Rămâne de văzut dacă Jador va avea plăcerea să îl pună naș pe luptător, însă cert este că acesta are o simpatie pentru noul cuplu. În plus, Cătălin Moroșanu și manelistul au avut mereu o relație bună și li s-ar potrivi această legătură de suflet.
Tatăl artistului confirmă că Jador are planuri mari cu Oana Ciocan. Solistul și-a găsit liniștea cu Oana Ciocan, pe care a cunoscut-o când a ales să participe la Survivor All Stars. Relația lor a evoluat atât de rapid, încât solistul a cerut-o în căsătorie pe cea care l-a cucerit fără să se gândească prea mult.
Tatăl lui Jador, Romeo Dumitrache, este entuziasmat de viitoarea noră și crede că este momentul potrivit pentru fiul său să facă marele pas și să se căsătorească. El are doar cuvinte de laudă pentru Oana, pe care o vrea în familia lui.
Romeo Dumitrache afirmă că ea este o fată muncitoare, care știe să gătească și este exact ceea ce fiul său și-a dorit. Are mare grijă de Jador, ceea ce familia acestuia apreciază foarte mult.
Aceștia păstrează legătura, dar nu vorbesc zilnic, pentru că le oferă înfdrăgostiților intimitate. Cu toate acestea, Romeo simte că și-a găsit nora potrivită și așteaptă cu nerăbdare momentul în care cei doi își vor uni destinele.
"Fiul meu și Oana se înțeleg destul de bine și sunt foarte fericit pentru el. Trebuia să se însoare, era timpul. Mă bucur pentru ei doi. Cu Oana vorbesc la telefon, normal. Cum să nu vorbim? Dar nu în fiecare zi, au și ei treburile lor, dar ne auzim destul de des.
Este o fată foarte bună, harnică, exact cum a căutat el… să știe să gătească. Știu că vor face nunta, cel mai probabil vara aceasta, dar nu știu data și luna încă. Aștept să stabilească ei și să îmi spună', a spus tatăl lui Jador, pentru Click.ro.
Oana Ciocan admite că părinții ei au fost puțin mai rezervați la începutul relației lor, dar atunci când l-au cunoscut pe Jador, au înțeles că nu au motive de îngrijorare. Aceștia au acum încredere în el și știu că nu îi va face niciun rău fiicei lor.
Oana recunoaște că are un tată destul de grijuliu, care nu acceptă orice din prima. Totuși, acum s-a obișnuit cu ideea și este ferici că fiica lui și-a găsit fericirea. L-au cunoscut cu adevărat pe celebrul artist și au văzut ce fel de om este acesta, dincolo de meseria lui.
"Vai! La început sau acum? La început au fost, ca orice părinți, mai ales ca tată, când ai o fată, în momentul în care le-am zis, chiar au fost așa: «Să nu va grăbiți». Am zis: «Da, normal că nu ne grăbim, ne-am mutat deja împreună, nu ne grăbim deloc». Deci tată, nu te supăra, dar deja ne-am mutat împreună.
Apoi, când l-au cunoscut, pentru că vorbim destul de des cu ei, și-au dat seama de comportament și de felul în care este și nu și-au făcut griji absolut deloc. Pentru că una este ceea ce vor oamenii să vadă, alta e ceea ce ești acasă. Oamenii, în mare parte, nu-l cunosc", a declarat Oana Ciocan, în emisiunea lui Cătălin Măruță.
Este o fată foarte bună, harnică, exact cum a căutat el… să știe să gătească. Știu că vor face nunta, cel mai probabil vara aceasta, dar nu știu data și luna încă. Aștept să stabilească ei și să îmi spună', a spus tatăl lui Jador, pentru Click.ro.